Poziv na podnošenje prijava za slobodna radna mjesta administratora u operativnim jedinicama

Član privremenog osoblja prema članku 2. točki (f) (AD8) – uz dodatnu svrhu izrade popisa uspješnih kandidata – ERA/AD/2017/001-OPE

|  |
| --- |
| *OPIS POSLA* |
| Zaposlenik će raditi u jednoj od operativnih jedinica Agencije, pod nadležnošću njezina voditelja.Zbog osjetljive prirode radnoga mjesta od uspješnog kandidata očekuje se određena razina povjerljivosti.Glavni zadatci i obaveze:**Organizacija i upravljanje ljudima i aktivnostima:*** predlaganje i praćenje organizacije jednog sektora odgovarajuće jedinice, osiguravanje učinkovite dodjele zadataka i dužnosti osoblju, uz provođenje aktivnosti sektora, posebice:
* predvođenje i upravljanje jednim sektorom odgovarajuće jedinice, odgovaranje voditelju jedinice, ostvarivanje očekivanih rezultata i osiguravanje da osoblje ispunjava dužnosti potrebne za provedbu primjenjivih dijelova programa rada jedinice te osiguravanje ostvarenja misija i ciljeva Agencije, uz omogućavanje da članovi osoblja ostvare svoj puni potencijal;
* planiranje, kontrola i nadzor kvalitete rada sektora;
* sudjelovanje u upravljačkom timu jedinice da bi se osigurali dosljedni pristupi u sektorima jedinice;
* pružanje tehničkog znanja o odobrenju tračnih ili cestovnih vozila drugim sektorima i jedinicama kada je to potrebno za njihova zaduženja i dogovoreno;
* definiranje kompetencija i profila osoblja koji su potrebni s obzirom na zadatke koji se očekuju od sektora;
* praćenje i procjena ispunjavanja ciljeva i učinkovitosti osoblja uz pomoć odgovarajućih kriterija/pokazatelja te izvještavanje voditelju jedinice u vezi s ostvarenim rezultatima;
* održavanje interaktivne komunikacije s članovima osoblja sektora, osiguravajući da osoblje primi potrebne informacije i dobije priliku pružiti povratne informacije o radu i aktivnostima.

**Oblikovanje politike i vanjski odnosi:*** pružanje doprinosa strateškom planiranju i oblikovanju politike Agencije;
* predlaganje misije i ciljeva sektora unutar jedinice i Agencije;
* suradnja s Europskom komisijom i drugim institucijama i tijelima u vezi s pitanjima pod vlastitom nadležnošću;
* predstavljanje jedinice/Agencije u unutarnjim i vanjskim sastancima, manifestacijama i radnim skupinama;
* pružanje savjeta, izvršavanje analize, priprema izvješća i sastavljanje preporuka ili razvoj inicijativa na zahtjev voditelja jedinice.
 |

|  |
| --- |
| *STRUČNA SPREMA I OSTALI ZAHTJEVI* |
| Kako bi kandidati ispunili uvjete, moraju zadovoljiti sve kriterije prihvatljivosti navedene u nastavku do isteka roka za podnošenje prijava:**KRITERIJI PRIHVATLJIVOSTI*** Stupanj obrazovanja koji odgovara završenom sveučilišnom studiju potvrđenom diplomom ako je redovito trajanje studija četiri godine ili više, nakon čega je uslijedilo najmanje 12-godišnje radno iskustvo.
* **ILI**
* Stupanj obrazovanja koji odgovara završenom sveučilišnom studiju potvrđenom diplomom ako je redovito trajanje studija tri godine ili više, nakon čega je uslijedilo najmanje 13-godišnje radno iskustvo.

**ILI*** Stručno osposobljavanje istovjetne razine, kada je to opravdano u interesu službe.
* Sveučilišni studij mora biti iz područja inženjerstva, znanosti ili slične discipline;
* posjedovanje odgovarajućeg radnog iskustva u trajanju od barem 5 godina (nakon stjecanja sveučilišne diplome) u sektoru željeznica, na radnim mjestima povezanima s ovim slobodnim radnim mjestom;
* vrlo dobro znanje jednog službenog jezika[[1]](#footnote-1) Europske unije i zadovoljavajuće znanje dodatnog službenog jezika[[2]](#footnote-2) Europske unije, koliko je potrebno za obavljanje dužnosti radnoga mjesta;
* državljanstvo jedne od država članica Europske unije ili država članica EGP-a (Island, Lihtenštajn i Norveška);
* potpuno uživanje građanskih prava;
* ispunjene svih važećih zakonskih obveza u pogledu vojnog roka[[3]](#footnote-3);
* zadovoljavanje karakternih zahtjeva za dužnosti radnog mjesta[[4]](#footnote-4);
* fizička sposobnost za obavljanje dužnosti povezanih s radnim mjestom[[5]](#footnote-5).

Sve prijave koje ispunjavaju uvjete procjenjuju se i ocjenjuju prema zahtjevima navedenima u nastavku. Imajte na umu da će neispunjavanje najmanje jednog osnovnog kriterija rezultirati isključenjem kandidata iz postupka odabira. Kriteriji prednosti daju dodatnu prednost i neće uzrokovati izuzimanje ako se ne ispune.**KRITERIJI ODABIRA**Kako bi odbor za odabir procijenio vaše kompetencije i vještine, morate poslati konkretne primjere iz svojeg obrazovanja i stručnog iskustva koji pokazuju da ispunjavate osnovne kriterije odabira i prednosti:1. *Osnovni kriteriji*
* Temeljito znanje i iskustvo u području željeznica, posebice u vezi s interoperabilnošću ili odobrenjem vozila;
* vrlo dobro znanje engleskog jezika (iskusan govornik razine C1 u govoru i pismu);
* sposobnost integriranja informacija radi oblikovanja vrijednih i točnih zaključaka (vještine upravljanja informacijama);
* sposobnost samostalnog određivanja prioriteta u radu i upravljanja resursima koji su pod vlastitom nadležnošću (vještine upravljanja zadatcima);
* iskustvo na radnim mjestima koja uključuju upravljanje ljudima (vještine upravljanja ljudima);
* dobre međuljudske i upravljačke vještine (uključujući komunikacijske vještine i vještine zagovaranja u multikulturnom okruženju);
* dobre osobne upravljačke vještine (uključujući otpornost, ustrajnost, suočavanje s preprekama na konstruktivan način);
* dobro vladanje aplikacijama paketa MS Office.
1. *Prednosti*
* informiranost o politici i zakonima EU-a koji se odnose na željeznice;
* poznavanje postupka dizajna i provjere tračnih vozila;
* iskustvo u razvoju i provedbi politike;
* specifično iskustvo i uključenost u stvarne slučajeve odobrenja vozila;
* specifično iskustvo u području rada željezničkih sustava (fiksne instalacije ili vozila);
* dobro znanje drugih jezika EU-a (samostalan govornik razine B2 u govoru i pismu)

Ovisno o broju prijava, odbor za odabir kandidata može primijeniti strože zahtjeve u sklopu prethodno navedenih kriterija odabira. |

Poziv na podnošenje prijava za slobodna radna mjesta administratora u operativnim jedinicama

Član privremenog osoblja prema članku 2. točki (f) (AD8) – uz dodatnu svrhu izrade popisa uspješnih kandidata – ERA/AD/2017/001-OPE

|  |  |
| --- | --- |
| *Datum objave:* 13/02/2017. | *Rok za podnošenje prijava:* 13/03/2017. (23:59 SEV po lokalnom vremenu u Valenciennesu) |
| *Vrsta ugovora:* Član privremenog osoblja 2(f)*Funkcijska skupina i platni razred:* AD8 | *Mjesto zaposlenja:* Valenciennes, Francuska |
| *Trajanje ugovora:* Četiri godine s mogućnošću produživanja na određeno razdoblje do najviše 4 godine. Ako se obnovi drugi put, ugovor se sklapa na neodređeno razdoblje | *Osnovna mjesečna plaća:*6.502,76 EUR za stupanj 1 s faktorom ponderiranja od 13,8 % (od 1. 7. 2016.), uz određene naknade po potrebi |
| *Odjel:* provjerite u nastavku |
| *Prijave se šalju isključivo e-poštom na adresu:* jobs@era.europa.eu | *Popis uspješnih kandidata vrijedi do:*31.12.2018. (valjanost liste uspješnih kandidata može se produljiti) |

|  |
| --- |
| *AGENCIJA* |
| Agencija Europske unije za željeznice (u daljnjem tekstu „Agencija”) uspostavljena je Uredbom (EU) 2016/796 Europskog parlamenta i Vijeća od 11. svibnja 2016. Naša je misija poboljšati funkcioniranje sustava željeznica za društvo, a to postižemo doprinosom stvaranju jedinstvenog europskog željezničkog prostora bez granica koji jamči visoku razinu sigurnosti, razvojem zajedničkog pristupa sigurnosti europskog sustava upravljanja i nadzora vlakova (ERTMS) te promicanjem pojednostavljenog pristupa za klijente u europskom željezničkom sektoru. Osim toga, Agencija će od 2019. postati europsko tijelo koje će izdavati jedinstvene certifikate o sigurnosti željezničkim poduzećima za cijelu Europsku uniju i odobrenja za rad vozila u više zemalja te izdavati prethodna odobrenja za ERTMS infrastrukturu. Sjedište Agencije nalazi se u Valenciennesu, a središte za sastanke u Lilleu u Francuskoj. Agencija trenutačno zapošljava 160 osoba.Više informacija o Agenciji potražite na našem portalu: [http://www.era.europa.eu](http://www.era.europa.eu/) |

|  |
| --- |
| *POSTUPAK PRIJAVE* |
| Kako bi prijava **bila važeća**, kandidati moraju predati sljedeće dokumente:* detaljni životopis (isključivo u formatu životopisa za EU). Informacije potražite na sljedećoj poveznici:

<http://europass.cedefop.europa.eu/hr/documents/curriculum-vitae/templates-instructions>* motivacijsko pismo od najviše 2 stranice, s objašnjenjem zašto kandidata zanima ovo radno mjesto i na koji način može doprinijeti Agenciji ako dobije posao;
* obrazac za procjenu prihvatljivosti (provjerite prilog).

**Nepridržavanje navedenih uputa rezultirat će isključenjem iz postupka odabira.**S obzirom na to da je službeni jezik Agencije engleski, kandidate potičemo da prijavu predaju na engleskom jeziku kako bi olakšali postupak odabira.Prijave se obavezno šalju e-poštom na adresu **jobs@era.europa.eu** najkasnije do **13/03/2017.** u 23:59 CET (po lokalnom vremenu u Valenciennesu), **s jasno naznačenim referentnim brojem poziva na podnošenje prijava u naslovu e-poruke.**Imajte na umu da se prijave predane putem telefaksa ili pošte neće uzimati u obzir.Ako se u bilo kojoj fazi postupka ustanovi da podatci koje je pružio kandidat nisu točni, dotičnog se kandidata može diskvalificirati.Kandidatima je zabranjeno izravno ili neizravno stupiti u kontakt s članovima odbora za odabir kandidata, kao i drugim osobama da to čine u njihovo ime. Tijelo ovlašteno za sklapanje ugovora (u daljnjem tekstu TOSU) zadržava pravo diskvalificiranja svih kandidata koji se ogluše na ovu uputu.Izradit će se popis uspješnih kandidata koji vrijedi do **31.12.2018.** Valjanost popisa uspješnih kandidata može se produžiti ako to odluči TOSU. Popis uspješnih kandidata može se upotrebljavati za zapošljavanje za druga radna mjesta istog profila kao onog opisanog gore.**Imajte na umu da zbog mogućeg velikog broja prijava unutar roka za podnošenje prijava može doći do poteškoća s obradom velike količine podataka u sustavu. Savjetujemo vam da svoju prijavu pošaljete ranije od naznačenog roka.****Važno:** Popratna dokumentacija (npr. ovjerene preslike stupnja obrazovanja / diploma, dokaz o iskustvu itd.) NE šalje se u ovoj fazi, no to će možda biti potrebno u kasnijoj fazi postupka. Dokumentacija se ne vraća kandidatima |

|  |
| --- |
| *POSTUPAK ODABIRA* |
| Odabir se odvija na sljedeći način:1. Odbor za odabir provjerava valjanost i kriterije prihvatljivosti svih prijava.
2. Kandidati koji zadovoljavaju kriterije prihvatljivosti ocjenjuju se prema kriterijima odabira.
3. Odbor za odabir ocjenjuje motivacijska pisma i životopise prihvatljivih kandidata i sastavlja popis kandidata u užem izboru koji su zadovoljili najviše kriterija odabira navedenih u pozivu na natječaj.
4. Poziv se upućuje na temelju najboljeg rezultata u predselekcijskom probiru na temelju kriterija odabira.
5. Odbor za odabir poziva na razgovor i testira kandidate u užem izboru.
6. Pisani test održava se na engleskom jeziku.
7. Razgovor je na engleskom jeziku. Ako vam je materinji jezik engleski, tijekom razgovora za posao testira se drugi jezik naveden u životopisu.
8. Provodi se i dodatna procjena kandidata u specijaliziranom centru za procjenu. Procjena se održava na engleskom jeziku.
9. Nakon rezultata razgovora za posao i pismenih testova, odbor za odabir predlaže popis prikladnih kandidata[[6]](#footnote-6) TOSU-u. Popis se sastavlja abecednim redom, uz detaljan popis rezultata nakon razgovora za posao i pisanog testa (ako je primjenjivo). Kandidati koji ostvare potrebne ocjene u razgovoru za posao i pisanim testovima (ako je primjenjivo) uvrštavaju se na popis uspješnih kandidata (ako je primjenjivo). Kandidati bi trebali imati na umu da uvrštenje na popis uspješnih kandidata nije jamstvo zapošljavanja.
10. Prije zapošljavanja člana privremenog osoblja, TOSU utvrđuje imaju li kandidati osobnih interesa koji će utjecati na njihovu neovisnost ili postoje li drugi sukobi interesa. Kandidat treba obavijestiti TOSU o postojećim ili mogućim sukobima interesa putem posebnog obrasca. TOSU prema potrebi poduzima potrebne mjere.
11. Popis uspješnih kandidata valjan je do 31.12.2018. Valjanost se može produžiti odlukom TOSU-a.
12. Prikladni kandidati zaposlit će se temeljem odluke TOSU-a. Prije ponude za posao kandidati na popisu uspješnih kandidata mogu biti pozvani na razgovor s izvršnim direktorom.
 |

|  |
| --- |
| *SAŽETAK UVJETA ZAPOŠLJAVANJA* |
| 1. Plaće su oslobođene nacionalnih poreza, a umjesto toga odbija se porez na izvoru u korist Europske unije;2. pravo na dva dana godišnjeg odmora po kalendarskom mjesecu, uz dodatne dane za dob i platni razred, 2 ½ dana za osoblje upućeno na rad u inozemstvo i još u prosjeku 16 blagdana godišnje;3. opće i primjenjivo stručno osposobljavanje uz mogućnosti profesionalnog razvoja;4. sustav mirovinskog osiguranja EU-a (nakon 10 godina radnog staža);5. osiguranje u slučaju nesreće ili profesionalne bolesti u okviru zajedničkog sustava zdravstvenog osiguranja EU-a, naknada za nezaposlenost i invaliditet te putno osiguranje; | **Ovisno o pojedinačnim osobnim okolnostima i matičnom mjestu, članovi osoblja mogu osim toga imati pravo i na:**6. naknadu za život u inozemstvu ili boravak u stranoj državi;7. naknadu za kućanstvo;8. naknadu za uzdržavano dijete;9. naknadu za obrazovanje;10. naknadu za nastanjenje i povrat troškova preseljenja;11. početne privremene dnevnice;12. ostale povlastice (povrat troškova putovanja pri zaposlenju itd.).Više informacija o pojedinim uvjetima potražite u **Prilogu** **VII. Pravilnika o osoblju** (od 96. do 110. stranice):<http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:HR:PDF> |

|  |
| --- |
| *OBAVEZE* |
| **Predanost promicanju jednakih mogućnosti:**Agencija je poslodavac koji promiče jednake mogućnosti i potiče prijave svih kandidata koji ispunjavaju kriterije prihvatljivosti i kriterije izbora, bez ikakvih razlika na temelju nacionalnosti, dobi, rase, političkog, filozofskog ili vjerskog uvjerenja, roda ili seksualne orijentacije te bez obzira na invaliditet, bračni status ili druge obiteljske okolnosti. | **Žalbeni postupak:**Kandidati koji smatraju da je došlo do pogreške pri ocjenjivanju prihvatljivosti njihove prijave mogu zatražiti ponovno razmatranje. U tu svrhu zahtjev za ponovno razmatranje može se predati u roku od 20 kalendarskih dana od primitka e-poruke o odbijanju prijave kandidata. U zahtjevu za ponovno razmatranje potrebno je navesti referentni broj postupka o kojem se radi te jasno naglasiti kriterije za koje se traži ponovno razmatranje i navesti razloge iz kojih se traži ponovno razmatranje. Zahtjev se upućuje na posebnu e-adresu Agencije (jobs@era.europa.eu).Kandidati će primiti obavijest o odluci odbora za odabir u roku od 15 kalendarskih dana nakon primanja zahtjeva. |

|  |
| --- |
| *ŽALBENI I PRITUŽBENI POSTUPCI* |
| Ako kandidati smatraju da ih je određena odluka oštetila, mogu podnijeti administrativnu pritužbu na temelju članka 90. stavka 2. Pravilnika o osoblju za dužnosnika Europske unije i Uvjeta zaposlenja ostalih službenika Europske unije na sljedeću adresu:Izvršni direktorAgencija Europske unije za željeznice120, rue Marc LefrancqFR - 59300 ValenciennesPritužba se mora uložiti u roku tri mjeseca od primanja obavijesti o postupku kojim je kandidat oštećen.Ako se pritužba odbije, kandidat može iznijeti slučaj na temelju članka 270. Ugovora o funkcioniranju Europske unije i članka 91. Pravilnika o osoblju za dužnosnike Europske unije i Uvjeta zaposlenja ostalih službenika Europskih zajednica na:Opći sud Europske unijeRue du Fort NiedergrünewaldL-2925 Luksemburg<http://curia.europa.eu/>Imajte na umu da TOSU nema ovlasti za izmjenu odluka odbora za odabir. Sud čvrsto zastupa stajalište da pravo odlučivanja odbora za odabir nije podložno ponovnom razmatranju na Sudu, osim u slučaju kada odbor za odabir prekrši kršenja pravila postupka. | Moguće je podnijeti žalbu Europskom ombudsmanu u skladu s člankom 228. stavkom 1. Ugovora o funkcioniranju Europske unije i uvjetima određenima Odlukom Europskog parlamenta od 9. ožujka 1994. o pravilima i općim uvjetima kojima se regulira izvršenje dužnosti ombudsmana, objavljenoj u Službenom listu Europske unije L 113 4. svibnja 1994.:Europski ombudsman1, Avenue du Président Robert Schuman – CS 30403FR – 67001 Strasbourg Cedex<http://www.ombudsman.europa.eu/hr/home.faces>Imajte na umu da pritužbe koje podnesete Ombudsmanu nemaju učinak odgode za razdoblje određeno člankom 90. stavkom 2. i člankom 91. Pravilnika o osoblju Europske unije kod podnošenja, tim redoslijedom, pritužbe ili žalbe pri Općem sudu Europske unije na temelju članka 270. Ugovora o funkcioniraju Europske unije |

|  |
| --- |
| *ZAŠTITA PODATAKA* |
| Svrha obrade podataka koje predate jest rad s vašom prijavom s obzirom na mogućnost predselekcije i zapošljavanja u Agenciji.Traženi osobni podatci obrađuju se u skladu sa zahtjevima Uredbe (EZ) br. 45/2001 Europskog parlamenta i Vijeća od 18. prosinca 2000. o zaštiti pojedinaca u vezi s obradom osobnih podataka u institucijama i tijelima Zajednice i o slobodnom kretanju takvih podataka. | Više na poveznici:<http://www.era.europa.eu/The-Agency/Jobs/Pages/HR-Privacy-Statement.aspx> |

1. Vaš materinji jezik ili drugi službeni jezik EU-a s razinom vrlo dobrog poznavanja koja odgovara razini C1 definiranoj zajedničkim europskim referentnim okvirom za jezike (CEFR) <http://europass.cedefop.europa.eu/hr/resources/european-language-levels-cefr> [↑](#footnote-ref-1)
2. Znanje drugog službenog jezika EU-a koje odgovara barem razini B2 definiranoj zajedničkim europskim referentnim okvirom za jezike (CEFR) [↑](#footnote-ref-2)
3. Ako je primjenjivo [↑](#footnote-ref-3)
4. *Prije zapošljavanja uspješni kandidat treba dostaviti potvrdu o nekažnjavanju* [↑](#footnote-ref-4)
5. Prije zapošljavanja, uspješni kandidat mora proći pregled u zdravstvenom centru koji odredi Agencija da bi se utvrdilo jesu li zadovoljeni uvjeti iz članka 28. točke (e) Pravilnika o osoblju za dužnosnike Europske unije i Uvjeta zaposlenja ostalih službenika Europske unije [↑](#footnote-ref-5)
6. Razmatraju se samo oni kandidati koji postignu ukupni rezultat od najmanje 50 %. [↑](#footnote-ref-6)